CELEX: 22005D0020
Language: fi
Date: 2005-02-08 00:00:00
Title: ETA:n sekakomitean päätös N:o 20/2005, tehty 8 päivänä helmikuuta 2005, ETA-sopimuksen liitteen XXI (Tilastot) muuttamisesta

23.6.2005   
            
            
               FI
            
            
               Euroopan unionin virallinen lehti
            
            
               L 161/46
            
         ETA:N SEKAKOMITEAN PÄÄTÖS
   N:o 20/2005,
   tehty 8 päivänä helmikuuta 2005,
   ETA-sopimuksen liitteen XXI (Tilastot) muuttamisesta
   ETA:n SEKAKOMITEA, joka
   ottaa huomioon Euroopan talousalueesta tehdyn sopimuksen, sellaisena kuin se on muutettuna Euroopan talousalueesta tehdyn sopimuksen tarkistamisesta tehdyllä pöytäkirjalla, jäljempänä ”sopimus”, ja erityisesti sen 98 artiklan,
   sekä katsoo seuraavaa:
   
               (1)
            
            
               Sopimuksen liite XXI muutettiin 3 päivänä joulukuuta 2004 tehdyllä ETA:n sekakomitean päätöksellä N:o 175/2004 (1).
            
         
               (2)
            
            
               Alueellisten tilastojen osana olevista maanteiden tavarakuljetusten tilastoista annetun neuvoston asetuksen (EY) N:o 1172/98 nojalla kerättyihin tietoihin sovellettavista tarkkuusvaatimuksista 6 päivänä huhtikuuta 2004 annettu komission asetus (EY) N:o 642/2004 (2) olisi otettava osaksi sopimusta.
            
         
               (3)
            
            
               Euroopan parlamentin ja neuvoston päätöksen N:o 1608/2003/EY täytäntöönpanosta tiede- ja teknologiatilastojen osalta 22 päivänä huhtikuuta 2004 annettu komission asetus (EY) N:o 753/2004 (3) olisi otettava osaksi sopimusta,
            
         ON PÄÄTTÄNYT SEURAAVAA:
   1 artikla
   Muutetaan sopimuksen liite XXI seuraavasti:
   
               1.
            
            
               Lisätään 7f kohdan jälkeen (neuvoston asetus (EY) N:o 1172/98) kohta seuraavasti:
               
                           ”7fa.
                        
                        
                           
                              32004 R 0642: Komission asetus (EY) N:o 642/2004, annettu 6 päivänä huhtikuuta 2004, alueellisten tilastojen osana olevista maanteiden tavarakuljetusten tilastoista annetun neuvoston asetuksen (EY) N:o 1172/98 nojalla kerättyihin tietoihin sovellettavista tarkkuusvaatimuksista (EUVL L 102, 7.4.2004, s. 26).
                           Tätä sopimusta sovellettaessa asetuksen säännöksiä koskee seuraava mukautus:
                           Tätä asetusta ei sovelleta Islantiin.”.
                        
                     
         
               2.
            
            
               Lisätään 29 kohdan jälkeen (Euroopan parlamentin ja neuvoston päätös N:o 1608/2003/EY) kohta seuraavasti:
               
                           ”30.
                        
                        
                           
                              32004 R 0753: Komission asetus (EY) N:o 753/2004, annettu 22 päivänä huhtikuuta 2004, Euroopan parlamentin ja neuvoston päätöksen N:o 1608/2003/EY täytäntöönpanosta tiede- ja teknologiatilastojen osalta (EUVL L 118, 23.4.2004, s. 23).”.
                        
                     
         2 artikla
   Asetuksen (EY) N:o 642/2004 norjaksi laadittu teksti ja asetuksen (EY) N:o 753/2004 islanniksi ja norjaksi laaditut tekstit, jotka julkaistaan Euroopan Unionin virallisen lehden ETA-täydennysosassa, ovat todistusvoimaisia.
   3 artikla
   Tämä päätös tulee voimaan 9 päivänä helmikuuta 2005, jos kaikki sopimuksen 103 artiklan 1 kohdan mukaiset ilmoitukset on tehty ETA:n sekakomitealle (4).
   4 artikla
   Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.
   
      Tehty Brysselissä 8 päivänä helmikuuta 2005.
      
         
            ETA:n sekakomitean puolesta
         
         
            Puheenjohtaja
         
         Richard WRIGHT
      
   
   
      (1)  EUVL L 133, 26.5.2005, s. 29.
   
      (2)  EUVL L 102, 7.4.2004, s. 26.
   
      (3)  EUVL L 118, 23.4.2004, s. 23.
   
      (4)  Valtiosäännön asettamista vaatimuksista ei ole ilmoitettu.